Waiting for Rosie

«Waiting for Rosie» er en engelsk instrumental som ble utgitt med den britiske gruppen The Shadows på musikkalbumet Jigsaw i 1967. Sangen ble skrevet av John Henry Rostill som spilte bassgitar i The Shadows i årene 1964 – 1968. Han døde 26. november 1973 grunnet elektrisk støt.

Musikere og instrumenter 

Hank Marvin: sologitar
Bruce Welch: rytmegitar
John Rostill: bass
Brian Bennett: trommer

Øystein Sundes versjoner 

Øystein Sunde har gitt ut to versjoner av «Waiting for Rosie». Første versjon ble gitt ut november 1974 på Sundes instrumental album Klå; denne var med elektrisk gitar. Versjon 2 ga han ut 4. april 2005 på albumet Sånn er'e bare. Denne var med akustisk gitar.

I CD-heftet som fulgte med Sånn Er'e Bare, ble også Hank Marvin og Bruce Welch oppført som komponister sammen med Rostill. På Spinner Records presentasjon av Sånn er'e bare er kun Rostill oppført.

1974-versjonen spilles i Fiss-dur, som tyder på at Sunde brukte capo på gitarens andre bånd. En slags metronom høres i mesteparten av innspillingen. Dette kan teoretisk også være lyden av at Sunde tramper takten mens han spiller.

2005-versjon spilles i E-dur og mot slutten gjør Sunde bruk av overtoner (flageoletter).

Referanser 

Sanger fra 1967
Øystein Sunde-innspillinger skrevet av andre